Христо Радевски
Пролет в гората

chitanka.info

Как е весела пролет гората!

Няма сняг, няма студ, няма лед!

Няма зимния, лютия вятър —

топъл полъх съгрява навред.

Слушаш птиците как в надпревара

своите песни в клонака редят.

Бърза всяка трева да покара

и да види красивия свят.

И замайва те топлия мирис

на трева, гнила шума и пръст.

А небето тъй синьо се шири

надалеч — през клонака й гъст.

Вятър пролетен — сякаш изпратен

от далечни страни — профучи.

А гората спокойно поклати

свойте клони и пак замълчи.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.